Publication: Magyar Közlöny
Issue: MK-2001-5 (Year: 2001, Number: 5)
Era: 1990-2004
Section: a 6/2001. (I. 16.) FVM rendelethez
Paragraph Index: 455

7. A hatóanyag sorsa és viselkedése a környezetben 7.1. Talajban 7.1.1. A talajban való eloszlás, disszipáció, perzisztencia, a lebomlás folyamata és foka (DT50, DT90, mineralizáció) legalább három eltérő talajtípus esetén és eltérő agroökológiai viszonyok között; a reakció- és bomlástermékek azonosítása; biodegradáció, biokoncentráció, bioakkumuláció és biomagnifikáció vizsgálata 7.1.2. A hatóanyag elmozdulásának, kimosódásának vizsgálata (például liziméteres vizsgálat) legalább három eltérő talajtípus esetén, különböző vízföldtani adottságok figyelembevétele mellett; a mobilitási vizsgálatoknak ki kell terjedniük a talajban a talajvízbe történő lejutás sebességére, a felszín alatti vizekbe jutás kockázatának becslésére 7.1.3. Az adszorpcióra és deszorpcióra vonatkozó vizsgálatok eredményei talajban és felszíni víz üledékében; a megkötődött szermaradékok mértékére és természetére 7.1.4. A talaj mikrobiológiai aktivitására, a nitrogén és szénvegyületek talajbiológiai körfolyamataira gyakorolt hatásokra, a talaj makro- és mikroorganizmusaira gyakorolt toxikus hatások 7.2. Vízben 7.2.1. A lebomlás foka és folyamata vízben és felszíni víz üledékeiben, hidrolízis, fotolízis, biodegradáció, biokoncentráció, bioakkumuláció és biomagnifikáció vizsgálata 7.2.2. Adszorpció és deszorpció vízben (üledékben) és ha indokolt, a metabolitok és bomlástermékek adszorpciója és deszorpciója 7.2.3. A lebomlás mértéke és módja levegőben (füstölőszerekre és egyéb illékony hatóanyagokra), amennyiben a 2.9. pont erre nem terjed ki

Source: https://magyarkozlony.hu/hivatalos-lapok/bf85603a3fee668e51d82161d5ef117c83bea95a/dokumentumok/d4d0ffd7386bbf77d871cd24785f0297bf132808/letoltes